Liiketalouden+oppimisympäristöjä+kehittämään

Hankkeen tavoitteena on Invalidiliiton Järvenpään koulutuskeskuksen (IJKK) ja Suomen Liikemiesten Kauppaopiston (SLK) yhteistyönä kehittää työelämälähtöistä mobiilioppimista ja yksilöllisiä opintopolkuja tukevia oppimisratkaisuja. Hankkeen toteutusaika on 09/2012- 12/2013.

Hankkeessa sovelletaan erilaisia pedagogisia ja teknisiä ratkaisuja:


 * ePortfolion käyttöönotto
 * Blogit edistämässä koko opiskelijaryhmän yhteistä oppimista ja vuorovaikutustaitojen kehittymistä
 * iPadien monipuolinen käyttö osana oppimisympäristöä
 * Liikeyrityksen perustaminen a:sta ö:hön ja mobiiliohjaus
 * Työvaltaisten oppimisympäristöjen luominen

Hankkeeseen osallistuvien oppilaitosten yhteisenä tarkoituksena on kehittää oppimisen henkilökohtaisia verkostoja ja syventää yhteistyötä opiskelijoiden, opettajien ja työelämän välillä hyödyntäen sosiaalisen median tarjoamia mahdollisuuksia. Työelämälähtöisten opetusmenetelmien ja verkostomaisten oppimisympäristöjen pilotoiminen haastaa sekä opiskelijat että opettajat kokeilemaan uudenlaisia työtapoja ammatillisen kehittymisen tukena.

Hanke koostuu seuraavista osahankkeista:


 * 1) Some -ympäristö: ePortfolio, Wordpress ja henkilökohtainen oppimisverkosto
 * 2) Liiketoiminnan perustaminen ja mobiililaitteet
 * 3) Workshop –seminaari; erilaiset liiketalouden oppimisympäristöt

Hankkeen kohderyhmään kuuluvat liiketalouden sekä tieto- ja viestintäteknologian opiskelijat.

Hanke on jatkoa IJKKn ja SLKn aiemmalle yhteistyölle, jossa pilotoitiin Second Life -oppimisympäristön käyttöä erilaisissa messujärjestelyissä.

Koordinaattori: Koulutuspäällikkö Sirpa Suovirta / etunimi.sukunimi@ijkk.fi